Diāna Loginova

**Diāna Loginova** (, dzimusi ) ir krievu dziedātāja un taustiņinstrumentāliste, kas uzstājas ar skatuves vārdu **Naoko** un grupas "Stoptime" soliste. Plašāku atpazīstamību viņa ieguva 2025. gada oktobrī, kad tika arestēta par Krievijā aizliegtu mākslinieku dziesmu izpildīšanu Sanktpēterburgas ielās.

## Biogrāfija
Viņas mātes vārds ir Irina, tēva — Germans. Diāna nodarbojas ar mūziku kopš sešu gadu vecuma, kad sāka apmeklēt Vsevoložskas mūzikas skolu. Viņa ir klavierspēles studente Rimska-Korsakova mūzikas koledžā. Diāna ir ieguvusi vairākas prestižas balvas — 2024. gadā viņa uzvarēja Starptautiskajā mūsdienu sakrālās un polifoniskās mūzikas izpildītāju konkursā "Polyphonics", bet 2025. gadā viņa ieguva balvu Krievijas studentu pavasara Viskrievijas festivālā. Loginova iepriekš uzstājās grupas *"NeXti"* sastāvā. Kopš 2025. gada aprīļa muzicēja arī ielās. Mūziķe regulāri izpildījusi gan mākslinieku, kas nostājušies pret Kremļa režīmu un nosoda Krievijas iebrukumu Ukrainā, kompozīcijas, gan valdības ieteiktās patriotiskās dziesmas.

Diāna dzīvoja Rahjā Ļeņingradas apgabalā. Pēc notiesāšanas Sanktpēterburgā 2025. gada oktobra beigās un trīs administratīvo sodu sodu izciešanas, kopumā ieslodzījumā pavadot vairāk kā mēnesi, Krieviju novembra beigās pameta un devās uz Armēniju. 

## Arests un krimināllieta
thumb|right|200px|Aicinājums atbrīvot Diānu Loginovu Barselonā 2025. gada oktobrī
2025. gada 14. oktobrī sociālajos tīklos kļuva populārs video, kurā redzams, kā Sanktpēterburgas ielu grupa *Stoptime* izpilda Noize MC dziesmu *Кооператив "Лебединое озеро"* (*Kooperatīvs* *"Gulbju ezers"*), ko bija aizliegusi Sanktpēterburgas Primorskas rajona tiesa par aicinājumu uz Krievijas valsts iekārtas varmācīgu grozīšanu, kā arī atzīstot to par aizliegtu informāciju saturošu. 15. oktobrī policija aizturēja Naoko, un nākamajā dienā viņa un grupas perkusionists katrs tika ieslodzīti uz 13 dienām, bet ģitārists — uz 12 dienām. Apsūdzības tika izvirzītas saistībā ar *Stoptime* uzstāšanos netālu no metro stacijas "Sacelšanās laukums" 11. oktobrī. Dzeržinska rajona tiesa lēma, ka grupas uzstāšanos nebija apstiprinājušas varas iestādes un ka tā traucēja sabiedriskajai satiksmei, jo uzstājās uz braucamās daļas (kur tobrīd nebija satiksmes ielas remonta dēļ). Kļuva arī zināms, ka dziedātājam tiks izvirzīta apsūdzība par smagāku pārkāpumu saskaņā ar Krievijas Federācijas Administratīvo pārkāpumu kodeksa 20.3.3. pantu (Krievijas Federācijas Augstākās tiesas diskreditēšana). Valsts domes deputāts Mihails Romanovs uzrakstīja par mūziķiem iesniegumu policijai.

Tajā pašā dienā tīmekļa vietnē Change.org tika izveidota petīcija, pieprasot Diānas atbrīvošanu.

Mūzikas kritiķis Artemijs Troickis, žurnālists Dmitrijs Koļeževs, pianists Jevgeņijs Aļeksejevs, kinokritiķi Ņikita Ņikitins un Jekaterina Barabaša, opozīcijas politiķis Maksims Rezņiks un mūziķi Moņetočka, *Noize MC*, Mihails Novickis un "Pornofiļmi" pauda atbalstu Diānai. Krievijā un daudzās citās valstīs sāka notikt mītiņi un uzstāšanās Loginovas un viņas muzikālās grupas atbalstam.

Turpretī oficiālie un valdību atbalstošie avoti atbalstīja tiesībsargājošo iestāžu darbinieku iejaukšanos.

2025. gada 20. oktobrī Sanktpēterburgas tiesās tika iesniegti divi protokoli saskaņā ar pantu par Krievijas armijas publisku diskreditāciju, kurā dziedātāja tiek apsūdzēta. Šis pants draud ar līdz 5 gadiem cietumā.

## Diskogrāfija

* 2025 — «Последняя песня» ("Pēdējā dziesma")
* 2025 — «Милый» ("Mīļais")
* 2025 — «Золото» ("Zelts")
* 2025 — «Айсберг» ("Aisbergs")

## Atsauces

## Ārējās saites

*